Други светски рат је сасвим уништио Краљевину Југославију, која је подељена између четири окупатора (Немачке, Италије, Мађарске и Бугарске). Тада је створена и Независна Држава Хрватска, од стране Усташког покрета, коју је основао Анте Павелић у емиграцији у Италији. Ова држава је била квислиншка, и сарађивала је са националсоцијалистичком Немачком у потпуности. Сходно томе, у НДХ је сповођен масовни геноцид над првенствено Србима, али и Јеврејима и Ромима, кроз оснивање логора попут Јасеновца, Јадовна, Старе Градишке... Геноцид и репресалије над цивилима су биле стравичне, до те мере да су италијански и немачки официри писали молбе својим вођама Бениту Мусолинију и Адолфу Хитлеру, са захтевом да узму српске цивиле у заштиту тако што ће обуздати усташке вође.